题姜白石像
翩然唳鹤。任俊游海内,鸥鹭相约。一舸春寒, 几度寻诗,吟踪到处飘泊。归与且醉苕溪月,奈 似此、江山寥落。把怨情、托赋梅花,待补楚骚 疏略。
还问南朝鼓吹,大晟旧谱失,谁振宫 乐? 一笑仙魂,携笛重来,响遏飞云低阁。尊前 我自心香, 算一样、 布衣萧索。 甚夜深、 天上 诗星,独耀贯虹芒角。
《疏影》是姜白石的自度曲。姜 白石,名夔,字尧章,饶州鄱阳(今 江西波阳)人。萧东夫爱其词,妻以 兄女。夔寓居吴兴之武康,与白石洞 天为邻,自号白石道人。庆元中,曾 上书乞正太常雅乐,得免解,始终未 中进士。隐居不仕,啸傲山水,往来 汉阳、长沙、合肥、扬州、吴越之间。 与范成大、杨万里诸文士吟咏酬唱。 通晓音律,自制新曲甚多。姜词风格 清峻,音调谐婉,内容多写爱情,亦 有自伤身世之作。客死苏州,葬于西 马塍。